16.1.2023
FI
Euroopan unionin virallinen lehti
L 14/303
Tämän liitteen lisäyksen kohdassa 3 luetellaan ne järjestelmät tai osat, joita OBD-järjestelmän on valvottava, ja kuvataan, millaista kuhunkin osaan tai järjestelmään kohdistuvan valvonnan on oltava (esim. päästörajojen valvonta, suorituksen valvonta, täydellisen toimintakatkoksen valvonta tai osan valvonta).
Valmistajan niin halutessa järjestelmä voi valvoa muitakin järjestelmiä ja osia.
4.2.1.
Valvontamenetelmän valinta Hyväksyntäviranomaiset voivat sallia sen, että valmistaja käyttää muuta kuin lisäyksessä 3 tai kaksipolttoaine­ moottoreiden tai -ajoneuvojen tapauksessa liitteen 15 kohdassa 7 mainittua valvontamenetelmää.
Valmistajan on osoitettava, että valittu valvontatapa on kestävä, oikea-aikainen ja tehokas (teknisten asiakirjojen, testitulosten, aiempien hyväksyntien tms. avulla).
Jos jotakin järjestelmää ja/tai osaa ei mainita lisäyksessä 3 tai kaksipolttoainemoottoreiden tai -ajoneuvojen tapauksessa liitteen 15 kohdassa 7, valmistajan on esitettävä valvontamenettely tyyppihyväksyntäviranomaiselle hyväksyttäväksi.
Tyyppihyväksyntäviranomainen hyväksyy valitun valvontatavan ja -menetelmän (päästörajojen valvonta, suorituksen valvonta, täydellisen toimintakatkoksen valvonta tai osan vikaantumisen valvonta), jos valmistaja on pystynyt osoittamaan, että se on lisäyksessä 3 tai kaksipolttoainemoottoreiden tai -ajoneuvojen tapauksessa liitteen 15 kohdassa 7 mainittuihin menetelmiin verrattuna kestävä, oikea-aikainen ja tehokas (teknisten asiakirjojen, testitulosten, aiempien hyväksyntien tms. avulla).
4.2.1.1.
Vastaavuuden määrittäminen suhteessa todellisiin päästöihin Päästörajojen valvonnassa vaaditaan vastaavuuden määrittämistä testisyklin ominaispäästöjen kanssa.
Vastaavuus osoitetaan yleensä testimoottorilla laboratorio-oloissa.
Muissa valvontatapauksissa (suorituksen valvonta, täydellisen toimintakatkoksen valvonta tai osan valvonta) vastaavuutta todellisiin päästöihin ei tarvitse määrittää.
Tyyppihyväksyntäviranomainen voi kuitenkin pyytää testitietoja tarkistaakseen toimintahäiriön seurausten luokituksen tämän liitteen kohdassa 6.2 kuvatulla tavalla.
Esimerkkejä: Sähkövika ei välttämättä edellytä korrelaatiota, koska vika on luonteeltaan kyllä/ei.
Deltapaineen avulla havaittu dieselhiukkassuodattimen vika ei välttämättä edellytä korrelaatiota, koska se edeltää toimintahäiriötä.
Jos valmistaja pystyy osoittamaan tämän liitteen demonstraatiovaatimusten mukaisesti, että päästöt eivät ylitä OBD-raja-arvoja, vaikka osan tai järjestelmän toiminta lakkaisi täysin tai se poistettaisiin, sallitaan kyseisen osan tai järjestelmän suorituksen valvonta.
Jos tietyn pilaannuttavan aineen päästöjä valvotaan pakoputken päästöanturilla, muilta valvontalaitteilta ei vaadita muuta vastaavuuden osoittamista suhteessa kyseisen pilaannuttavan aineen todellisiin päästöihin.
Tämä vapautus ei kuitenkaan sulje pois tarvetta sisällyttää näitä valvontalaitteita, jotka käyttävät muita valvontame­ netelmiä, osaksi OBD-järjestelmää, sillä valvontalaitteita tarvitaan virhetoiminnan eristämiseksi.
Virhetoiminta luokitellaan aina kohdan 4.5 mukaisesti sen perusteella, miten se vaikuttaa päästöihin, riippumatta virhetoiminnan havaitsemiseksi käytetystä valvontatavasta.
4.2.2.
Osan valvonta (syöttö-/tulostusosat/-järjestelmät) OBD-järjestelmän on moottorijärjestelmään kuuluvien syöttöosien osalta havaittava vähintään virtapiirin häiriöt ja, mikäli se on mahdollista, oletusvirheet.
Oletusvirheen havaitsemiseen kuuluu myös sen tarkistaminen, että anturin antama tulos ei ole epätavallisen suuri tai epätavallisen alhainen (eli määritys on ”kaksipuolinen”).